Alheimurinn er stöðugt að þenjast út . Að þessu komst Hubble meðal annars með því að athuga rauðvik ljóssins frá vetrarbrautunum ; sjá nánar um rauðvik í svari Árdísar Elíasdóttur og fleiri um Doppler-hrif . Ennfremur gerum við ráð fyrir að útþenslan hafi staðið yfir allt frá upphafi . Vitað er að efni getur þjappast saman mun meir en við þekkjum hér á jörðinni . Þó eru til enn þéttari fyrirbæri . Nánar verður fjallað um þessa aldursákvörðun á Vísindavefnum innan tíðar . Þegar spurt er hvaða efni hafi sprungið í byrjun alheimsins þarf að athuga að ekki er um að ræða sprengingu neitt í líkingu við það sem við tengjum því orði , enda hefur atburðurinn verið kallaður Miklihvellur en ekki Miklasprenging . Í raun er því merkingarlaust að tala um það sem gerðist fyrir Miklahvell því að við höfum engar leiðir til að skilja það , tíminn sjálfur var ekki einu sinni til ! Hins vegar geta vísindin útskýrt eðli alheimsins allt frá því að örstuttur tími var liðinn frá Miklahvelli , ekki meira en 10 - 43 sekúnda , sem er svo stuttur tími að efnið sem nú myndar hinn sýnilega alheim hafði ekki enn komist nærri því að ná stærð minnstu efniseinda sem við þekkjum í dag . Stephen Hawking , Saga tímans . Reykjavík : Hið íslenska bókmenntafélag , 1998 .